
**แผนวิจัยคณะมนุษยศาสตร์และสังคมศาสตร์**

**มหาวิทยาลัยราชภัฏนครราชสีมา**

**ประจำปีงบประมาณ พ.ศ. 2564**

**คณะกรรมการวิจัยคณะมนุษยศาสตร์และสังคมศาสตร์**

**มหาวิทยาลัยราชภัฏนครราชสีมา**

**คำนำ**

แผนวิจัยคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ประจำปีงบประมาณ พ.ศ. 2564 ฉบับนี้ ประกอบด้วยบทนำ แผนการดำเนินงาน การติดตามและประเมินผล นอกจากนั้นแผนวิจัยคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ประจำปี 2564 ยังมีรายละเอียดเกี่ยวกับโครงการ กิจกรรม รวมทั้งผู้รับผิดชอบในแต่ละโครงการ และกิจกรรมอย่างชัดเจน เพื่อให้สามารถติดตามตรวจสอบผลการดำเนินงานได้อย่างต่อเนื่อง และเพื่อให้บรรลุตามวัตถุประสงค์ของการดำเนินโครงการ จึงมีการกำหนดตัวชี้วัดระดับคณะ จำนวน 2 เป้าประสงค์ 8 กลยุทธ์ 4 ตัวชี้วัด หวังเป็นอย่างยิ่งว่าแผนวิจัยคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ประจำปีงบประมาณ พ.ศ. 2564 ฉบับนี้ จะเป็นแนวทางการดำเนินงานด้านแผนวิจัย สู่การปฏิบัติเพื่อให้บรรลุเป้าหมายตามที่กำหนดต่อไป

คณะกรรมการวิจัยคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา

**สารบัญ**

|  |  |
| --- | --- |
|  | **หน้า** |
| คำนำ  สารบัญ  **ส่วนที่ 1 บทนำ**   * 1. หลักการและเหตุผล   2. กระบวนการจัดทำแผน   3. ความสอดคล้องของแผนยุทธศาสตร์คณะมนุษย์ศาสตร์และสังคมศาสตร์กับแผนวิจัย   4. ระบบการประกันคุณภาพการศึกษาภายใน ระดับคณะ   5. วัตถุประสงค์   6. ประโยชน์ที่คาดว่าจะได้รับ   **ส่วนที่ 2 แผนวิจัย**  2.1 ตัวชี้วัดและเป้าหมาย  2.2 รายละเอียดโครงการและกิจกรรม  2.3 แผนการใช้ประโยชน์จากโครงการวิจัย  **ส่วนที่ 3 การติดตาม และประเมินผล**  **ภาคผนวก** | [1]  [2]  1  1  1 |

**ส่วนที่ 1**

**บทนำ**

* 1. **หลักการและเหตุผล**

ตามพระราชบัญญัติการศึกษาแห่งชาติ พ.ศ. 2542 และแก้ไขเพิ่มเติม (ฉบับที่ 2) พ.ศ. 2545 ได้กำหนดมาตรฐานการศึกษาและการประกันคุณภาพการศึกษาไว้ในหมวด 6 ดังนี้ มาตรา 47 ให้สถานศึกษาทุกแห่งมีระบบการประกันคุณภาพการศึกษา มาตรา 48 การประเมินคุณภาพการศึกษาภายใน เป็นส่วนหนึ่งของกระบวนการบริหาร และมาตรา 50 สถานศึกษาต้องเตรียมเอกสารหลักฐานแสดงต่าง ๆ สำหรับการประกันคุณภาพศึกษา

คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา จึงได้จัดทำแผนวิจัยประจำปีงบประมาณ พ.ศ. 2564 เพื่อเป็นการส่งเสริมการดำเนินงานตามตัวบ่งชี้เกณฑ์การประกันคุณภาพภายใน และให้สอดคล้องกับแผนยุทธศาสตร์คณะมนุษยศาสตร์และสังคมศาสตร์มหาวิทยาลัยราชภัฏนครราชสีมา โดยมีคณะกรรมการวิจัยคณะมนุษยศาสตร์และสังคมศาสตร์ เป็นผู้ร่วมดำเนินการจัดทำแผน ซึ่งมุ่งเน้นการมีส่วนร่วมของผู้ที่เกี่ยวข้อง เพื่อนำไปสู่การปฏิบัติอย่างมีทิศทางที่ชัดเจน

**1.2 กระบวนการจัดทำแผนวิจัย**

แผนวิจัย ประจำปีงบประมาณ พ.ศ. 2564 ได้ผ่านการมีส่วนร่วมของคณะกรรมการจัดทำแผนคณะมนุษยศาสตร์และสังคมศาสตร์ ที่มีความรู้ความสามารถและมีความเกี่ยวข้องกับแผนดังกล่าว โดยผ่านการประชุมเชิงปฏิบัติการเพื่อร่วมกันระดมความคิดเห็น ให้ข้อเสนอแนะที่เป็นประโยชน์ ร่วมกับการวิเคราะห์และสังเคราะห์ข้อมูลโครงการและกิจกรรมที่เกี่ยวข้อง เพื่อนำมาใช้เป็นข้อมูลประกอบการจัดทำแผน

คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา มีกระบวนการจัดทำแผนวิจัยอย่างเป็นระบบ ตั้งแต่การกำหนดนโยบาย รูปแบบแนวทางการจัดทำแผน การติดตาม และประเมินผล โดยมีเกณฑ์การประเมินคุณภาพการศึกษาภายใน วิสัยทัศน์ พันธกิจ แผนยุทธศาสตร์คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมาเป็นกรอบในการจัดทำแผน โดยมุ่งเน้นให้หน่วยงานและบุคลากรที่มีส่วนเกี่ยวข้องได้มีส่วนร่วมในกระบวนการจัดทำ เพื่อนำไปสู่การปฏิบัติในทิศทางเดียวกัน โดยกระบวนการดังกล่าวสามารถสรุปได้ดังนี้

1. แต่งตั้งคณะกรรมการจัดทำแผนวิจัย ประจำปีงบประมาณ พ.ศ. 2564
2. รวบรวม วิเคราะห์ และสังเคราะห์โครงการและกิจกรรมที่เกี่ยวข้องกับแผนวิจัย ประจำปีงบประมาณ พ.ศ. 2565 โดยโครงการและกิจกรรมจะต้องสอดคล้องและตรงกับโครงการในแผนปฏิบัติราชการคณะมนุษยศาสตร์และสังคมศาสตร์ ประจำปีงบประมาณ 2564
3. ประชุมคณะกรรมการจัดทำแผนวิจัย ประจำปีงบประมาณ พ.ศ. 2564 เพื่อพิจารณาความเหมาะสมของโครงการและกิจกรรม กำหนดวัตถุประสงค์ ตัวชี้วัดค่าเป้าหมาย และหน่วยงานที่รับผิดชอบร่วมกัน
4. เสนอแผนวิจัยแผนวิจัย ประจำปีงบประมาณ พ.ศ. 2564 (ร่าง) ต่อคณะกรรมการบริหารคณะมนุษยศาสตร์และสังคมศาสตร์ พิจารณาให้ความเห็นชอบ
5. เสนอแผนวิจัยแผนวิจัย ประจำปีงบประมาณ พ.ศ. 2564 (ร่าง) ต่อ คณะกรรมการ ประจำคณะมนุษยศาสตร์และสังคมศาสตร์ พิจารณาให้ความเห็นชอบ
6. คณะทำงานปรับปรุงข้อมูลตามที่คณะกรรมการประจำคณะมนุษยศาสตร์และสังคมศาสตร์ เสนอและจัดทำแผนวิจัย ประจำปีงบประมาณ พ.ศ. 2564 (ฉบับสมบูรณ์)
7. จัดทำและเผยแพร่แผนวิจัย ประจำปีงบประมาณ พ.ศ. 2564

**แผนภาพกระบวนการจัดทำแผนวิจัย ประจำปีงบประมาณ พ.ศ. 2564**

แต่งตั้งคณะกรรมการจัดทำแผน

ประชุมคณะกรรมการจัดทำแผน

(ร่าง) แผนวิจัย ประจำปีงบประมาณ พ.ศ. 2564

มติคณะกรรมการบริหารคณะ พิจารณา

มติคณะกรรมการประจำคณะ พิจารณา

แผนวิจัย ประจำปีงบประมาณ พ.ศ. 2564

(ฉบับสมบูรณ์)

เผยแพร่แผนวิจัย ประจำปีงบประมาณ พ.ศ. 2564

(ฉบับสมบูรณ์)

* 1. **ความสอดคล้องระหว่างยุทธศาสตร์ เป้าประสงค์ ตัวชี้วัด และกลยุทธ์ของแผนคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา**

การจัดทำแผนวิจัยของคณะมนุษยศาสตร์และสังคมศาสตร์มหาวิทยาลัยราชภัฏนครราชสีมาประจำปีงบประมาณ พ.ศ. 2564 ฉบับนี้ มีความสอดคล้องกับ ประเด็นยุทธศาสตร์ เป้าประสงค์ ตัวชี้วัด และกลยุทธ์ของแผนคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ๆ ดังนี้

|  |  |  |  |  |
| --- | --- | --- | --- | --- |
| **ประเด็นยุทธศาสตร์** | **เป้าประสงค์** | **ตัวชี้วัดเป้าประสงค์** | **เป้าหมายตัวชี้วัด 2564** | **กลยุทธ์** |
| **ประเด็นยุทธศาสตร์ที่ 3**  การสร้างผลงานวิจัย งานสร้างสรรค์ นวัตกรรม เพื่อพัฒนาท้องถิ่น | คณะมนุษย์ศาสตร์และสังคมศาสตร์มีองค์ความรู้จากการวิจัยและการสร้างนวัตกรรมเพื่อเพิ่มขีดความสามารถในการแข่งขันของคนในท้องถิ่น | 1. ร้อยละของผลงานวิจัยและนวัตกรรมที่นำไปใช้ประโยชน์ในเชิงพาณิชย์หรือจดทะเบียนทรัพย์สินทางปัญญา  2. ร้อยละของผลงานวิจัยที่ได้รับการตีพิมพ์เผยแพร่ในระดับชาติหรือนานาชาติ | ร้อยละ 50  ร้อยละ 50 | 1. ส่งเสริมให้อาจารย์สร้างผลงานวิชาการและงานวิจัยที่เกิด Impact สูง และต่อยอดสู่เชิงพาณิชย์  2. ส่งเสริมการวิจัยเพื่อแก้ไขปัญหาให้กับชุมชนและการพัฒนาคุณภาพชีวิตของประชาชนในท้องถิ่นตามยุทธศาสตร์มหาวิทยาลัยราชภัฏเพื่อการพัฒนาท้องถิ่น  3. ส่งเสริมการตีพิมพ์เผยแพร่ และการนำเสนอผลงานวิชาการและงานวิจัยทั้งในระดับชาติและนานาชาติ  4. บูรณาการการวิจัย การเรียนการสอน และการบริการวิชาการเพื่อการพัฒนาท้องถิ่น |

**1.4 ระบบการประกันคุณภาพการศึกษาภายใน ระดับคณะ**

**องค์ประกอบที่ 2 การวิจัย**

มหาวิทยาลัยแต่ละแห่งอาจมีจุดเน้นในเรื่องการวิจัยที่แตกต่างกัน ขึ้นอยู่กับสภาพแวดล้อมและความพร้อมของแต่ละมหาวิทยาลัย อย่างไรก็ตามทุกสถาบันจำเป็นต้องมีพันธกิจนี้เป็นส่วนหนึ่งของพันธกิจมหาวิทยาลัย ดังนั้นสถาบันจึงต้องมีผลงานวิจัย/นวัตกรรม ที่สร้างองค์ความรู้ใหม่หรือประยุกต์ใช้องค์ความรู้ใหม่เพื่อสร้างสรรค์นวัตกรรมหรือทรัพย์สินทางปัญญา ซึ่งเชื่อมโยงกับสภาพเศรษฐกิจ สังคม ศิลปวัฒนธรรมหรือสิ่งแวดล้อม โดยการมีส่วนร่วมของชุมชนหรือเครือข่ายภายในประเทศหรือต่างประเทศในการพัฒนางานวิจัย/นวัตกรรม ตามศักยภาพและอัตลักษณ์ของมหาวิทยาลัย มีการตีพิมพ์เผยแพร่ผลงานวิจัย/นวัตกรรมในระดับชาติและนานาชาติมีผลงานวิจัย/นวัตกรรมที่นำไปใช้ในการพัฒนาผู้เรียน ชุมชนนำผลงานวิจัย/นวัตกรรม ไปใช้ประโยชน์พัฒนาตนเองได้

**ตัวบ่งชี้ จำนวน 4 ตัวบ่งชี้**

**ตัวบ่งชี้ที่ 2.1 ระบบและกลไกงานวิจัย งานสร้างสรรค์ หรือนวัตกรรม**

**คำอธิบายตัวบ่งชี้** มหาวิทยาลัยต้องมีการบริหารจัดการงานวิจัยและงานสร้างสรรค์ที่มีคุณภาพ โดยมีแนวทางการดำเนินงานที่เป็นระบบและมีกลไกส่งเสริมสนับสนุนครบถ้วน เพื่อให้สามารถดำเนินการได้ตามแผนที่กำหนดไว้ทั้งการสนับสนุนด้านการจัดหาแหล่งทุนวิจัยและการจัดสรรทุนวิจัยจากงบประมาณของสถาบันให้กับบุคลากรส่งเสริมพัฒนาสมรรถนะแก่อาจารย์และนักวิจัย การสนับสนุนทรัพยากรที่จำเป็นซึ่งรวมถึงทรัพยากรบุคคล ทรัพยากรการเงิน เครื่องมืออุปกรณ์ที่เกี่ยวข้องต่างๆ ส่งเสริมให้เกิดเครือข่ายความร่วมมือด้านการวิจัยหรืองานสร้างสรรค์หรือนวัตกรรม นำผลงานวิจัยหรืองานสร้างสรรค์หรือนวัตกรรมไปใช้ประโยชน์ในการพัฒนาผู้เรียนหรือชุมชนตลอดจนจัดระบบสร้างขวัญและกำลังใจแก่นักวิจัยอย่างเหมาะสมตลอดจนมีระบบและกลไกเพื่อช่วยในการคุ้มครองสิทธิ์ของงานวิจัยหรืองานสร้างสรรค์ที่นำไปใช้ประโยชน์

**เกณฑ์มาตรฐาน**

1. มีระบบสารสนเทศเพื่อการบริหารงานวิจัยที่สามารถนำไปใช้ประโยชน์ในการบริหารงานวิจัยและ

งานสร้างสรรค์

2. สนับสนุนพันธกิจด้านการวิจัยหรืองานสร้างสรรค์อย่างน้อยในประเด็นต่อไปนี้

- ห้องปฏิบัติการวิจัยหรืองานสร้างสรรค์ หรือหน่วยวิจัยหรืองานสร้างสรรค์ หรือศูนย์เครื่องมือหรือ

ศูนย์ให้คำปรึกษาและสนับสนุนการวิจัย

- ห้องสมุดหรือแหล่งค้นคว้าข้อมูลสนับสนุนการวิจัยหรืองานสร้างสรรค์

- สิ่งอำนวยความสะดวกหรือการรักษาความปลอดภัยในการวิจัยหรืองานสร้างสรรค์ เช่น ระบบ

เทคโนโลยีสารสนเทศ ระบบรักษาความปลอดภัยในห้องปฏิบัติการวิจัย

- กิจกรรมวิชาการที่ส่งเสริมงานวิจัยหรืองานสร้างสรรค์ เช่น การจัดประชุมวิชาการ การจัดแสดง

งานสร้างสรรค์ การจัดให้มีศาสตราจารย์อาคันตุกะหรือศาสตราจารย์รับเชิญ (Visiting Professor)

3. จัดสรรงบประมาณเพื่อเป็นทุนวิจัยหรืองานสร้างสรรค์ และสนับสนุนการเผยแพร่ผลงานวิจัย หรืองาน

สร้างสรรค์ในการประชุมวิชาการ หรือการตีพิมพ์ในวารสารระดับชาติหรือนานาชาติ

4. มีการพัฒนาสมรรถนะอาจารย์และนักวิจัย มีการสร้างขวัญและกำลังใจตลอดจนยกย่องอาจารย์

และนักวิจัยที่มีผลงานวิจัยและงานสร้างสรรค์ดีเด่น

5. มีการดำเนินงานกับเครือข่ายความร่วมมือด้านวิจัยหรืองานสร้างสรรค์หรือนวัตกรรมระหว่าง

สถาบันอุดมศึกษา องค์กรภาครัฐหรือเอกชนทั้งในประเทศหรือต่างประเทศ

6. มีระบบและกลไกการนำผลงานวิจัยหรืองานสร้างสรรค์หรือนวัตกรรมไปใช้ประโยชน์ในการพัฒนา

ผู้เรียนหรือชุมชนและดำเนินการตามระบบที่กำหนด

7. มีระบบและกลไกการคุ้มครองสิทธิ์ของงานวิจัยหรืองานสร้างสรรค์ที่นำไปใช้ประโยชน์และดำเนินการ

ตามระบบที่กำหนด

**ตัวบ่งชี้ที่ 2.2 เงินสนับสนุนงานวิจัยและสร้างสรรค์**

**คำอธิบายตัวบ่งชี้** ปัจจัยสำคัญที่ส่งเสริมสนับสนุนให้เกิดการผลิตงานวิจัยหรืองานสร้างสรรค์ในสถาบันอุดมศึกษา คือเงินสนับสนุนงานวิจัยหรืองานสร้างสรรค์ ดังนั้น สถาบันอุดมศึกษาจึงต้องจัดสรรเงินจากภายในสถาบันและที่ได้รับจากภายนอกสถาบันเพื่อสนับสนุนการทำวิจัยหรืองานสร้างสรรค์อย่างมีประสิทธิภาพตามสภาพแวดล้อมและจุดเน้นของสถาบัน นอกจากนั้นเงินทุนวิจัยหรืองานสร้างสรรค์ที่คณะได้รับจากแหล่งทุนภายนอกสถาบันยังเป็นตัวบ่งชี้ที่สำคัญที่แสดงถึงศักยภาพด้านการวิจัยของคณะ โดยเฉพาะคณะที่อยู่ในกลุ่มที่เน้นการวิจัย

**เกณฑ์มาตรฐาน**

โดยการแปลงจำนวนเงินต่อจำนวนอาจารย์ประจำและนักวิจัยประจำเป็นคะแนนระหว่าง 0 – 5

เกณฑ์เฉพาะคณะในกลุ่มมหาวิทยาลัยราชภัฏ จำแนกเป็น 3 กลุ่มสาขาวิชา

- กลุ่มสาขาวิชาวิทยาศาสตร์และเทคโนโลยี จำนวนเงินสนับสนุนงานวิจัยหรืองานสร้างสรรค์จากภายในและภายนอกสถาบันที่กำหนดให้เป็น คะแนนเต็ม 5 = 60,000 บาทขึ้นไปต่อคน

- กลุ่มสาขาวิชาวิทยาศาสตร์สุขภาพ จำนวนเงินสนับสนุนงานวิจัยหรืองานสร้างสรรค์จากภายในและภายนอกสถาบันที่กำหนดให้เป็น คะแนนเต็ม 5 = 50,000 บาทขึ้นไปต่อคน

- กลุ่มสาขาวิชามนุษยศาสตร์และสังคมศาสตร์ จำนวนเงินสนับสนุนงานวิจัยหรืองานสร้างสรรค์จากภายในและภายนอกสถาบันที่กำหนดให้เป็น คะแนนเต็ม 5 = 25,000 บาทขึ้นไปต่อคน

**ตัวบ่งชี้ที่ 2.3 ผลงานทางวิชาการของอาจารย์ประจำและนักวิจัย**

**คำอธิบายตัวบ่งชี้** ผลงานทางวิชาการเป็นข้อมูลที่สำคัญในการแสดงให้เห็นว่าอาจารย์ประจำและนักวิจัยได้สร้างสรรค์ขึ้นเพื่อแสดงให้เห็นถึงความก้าวหน้าทางวิชาการและการพัฒนาองค์ความรู้อย่างต่อเนื่อง เป็นผลงานที่มีคุณค่าสมควรส่งเสริมให้มีการเผยแพร่และนำไปใช้ประโยชน์ทั้งเชิงวิชาการและการแข่งขันของประเทศ ผลงานทางวิชาการ อยู่ในรูปของบทความวิจัยหรือบทความทางวิชาการที่ตีพิมพ์ในรายงานสืบเนื่องจากการประชุมวิชาการระดับชาติหรือระดับนานาชาติ ตีพิมพ์ในวารสารวิชาการที่ปรากฏในฐานข้อมูล TCI หรือ Scopus หรือตามประกาศ กหรือระเบียบคณะกรรมการการอุดมศึกษาว่าด้วย หลักเกณฑ์การพิจารณาวารสารทางวิชาการ สำหรับการเผยแพร่ผลงานทางวิชาการ ผลงานได้รับการจดอนุสิทธิบัตรหรือสิทธิบัตร หรือเป็นผลงานทางวิชาการรับใช้สังคมที่ผ่านการประเมินตำแหน่งทางวิชาการแล้วผลงานวิจัยที่หน่วยงานหรือองค์กรระดับชาติว่าจ้างให้ดำเนินการ ตำราหรือ หนังสือที่ใช้ในการขอผลงานทางวิชาการและผ่านการพิจารณาตามเกณฑ์การขอตำแหน่งทางวิชาการแล้ว โดยมีวิธีการคิด ดังนี้

**เกณฑ์มาตรฐาน**

โดยการแปลงค่าร้อยละของผลรวมถ่วงน้ำหนักของผลงานทางวิชาการของอาจารย์ประจำและนักวิจัย

เป็นคะแนนระหว่าง เกณฑ์แบ่งกลุ่มตามสาขาวิชาดังนี้ 5 - 0

- กลุ่มสาขาวิชาวิทยาศาสตร์และเทคโนโลยี ร้อยละของผลรวมถ่วงน้ำหนักของผลงานทางวิชาการของอาจารย์ประจำและนักวิจัย ที่กำหนดไว้เป็นคะแนนเต็ม 5 = ร้อยละ 30 ขึ้นไป

- กลุ่มสาขาวิชาวิทยาศาสตร์สุขภาพ ร้อยละของผลรวมถ่วงน้ำหนักของผลงานทางวิชาการของอาจารย์ประจำและนักวิจัย ที่กำหนดไว้เป็น คะแนนเต็ม 5 = ร้อยละ 30 ขึ้นไป

- กลุ่มสาขาวิชามนุษยศาสตร์และสังคมศาสตร์ ร้อยละของผลรวมถ่วงน้ำหนักของผลงานทางวิชาการของอาจารย์ประจำและนักวิจัย ที่กำหนดไว้เป็น คะแนนเต็ม = 5ร้อยละ ขึ้นไป 20

**ตัวบ่งชี้ที่ 2.4 งานวิจัย งานสร้างสรรค์ หรือนวัตกรรม ที่นำไปใช้ประโยชน์ต่อชุมชน**

**คำอธิบายตัวบ่งชี้** การวิจัยเป็นพันธกิจหนึ่งที่สำคัญของมหาวิทยาลัยการดำเนินการตามพันธกิจอย่างมีประสิทธิภาพและประสบความสำเร็จนั้น สามารถพิจารณาได้จากผลงานวิจัย งานสร้างสรรค์ หรือนวัตกรรมที่มีคุณภาพและมีประโยชน์สู่การนำไปใช้จากการเปรียบเทียบจำนวนงานวิจัย หรืองานสร้างสรรค์ หรือนวัตกรรมของอาจารย์ประจำที่นำไปใช้ประโยชน์ในการแก้ไขปัญหาตามวัตถุประสงค์ที่ระบุไว้ในโครงการวิจัยและรายงานการวิจัย โดยได้รับการรับรองการใช้ประโยชน์จากหน่วยงานที่เกี่ยวข้อง

**เกณฑ์มาตรฐาน**

การแปลงค่าคะแนนร้อยละของจำนวนงานวิจัย งานสร้างสรรค์ หรือนวัตกรรมที่น าไปใช้ประโยชน์ต่อ

ชุมชนทั้งหมดของคณะที่กำหนดให้เป็นคะแนนเต็ม 5 = ร้อยละ 30

**1.5 วัตถุประสงค์ของแผนวิจัย**

1. เพื่อสร้างมูลค่าด้านวิจัยและนวัตกรรมที่นำไปใช้ประโยชน์ในเชิงพาณิชย์หรือจดทะเบียนทรัพย์สินทางปัญญา

2). ร้อยละของผลงานวิจัยที่ได้รับการตีพิมพ์เผยแพร่ในระดับชาติหรือนานาชาติ

**1.6 ประโยชน์ที่คาดว่าจะได้รับ**

1. คณะมนุษยศาสตร์และสังคมศาสตร์ มีแนวทางการดำเนินงานในการจัดทำโครงการและกิจกรรมต่างๆที่สอดคล้องกับนโยบายและยุทธศาสตร์ของคณะมนุษยศาสตร์และสังคมศาสตร์ให้เป็นไปในทิศทางเดียวกัน
2. คณะมนุษยศาสตร์และสังคมศาสตร์สามารถประเมินผล ตรวจสอบและติดตามผลการดำเนินงานได้อย่างมีประสิทธิภาพ เพื่อสร้างความโปร่งใสในการดำเนินงาน และสามารถนำผลการประเมิน ตรวจสอบ และติดตามไปใช้ในการปรับปรุงทบทวนแก้ไข และพัฒนากลยุทธ์ฉบับต่อไปได้อย่างมีประสิทธิภาพ
3. คณะมนุษยศาสตร์และสังคมศาสตร์มีผลการประเมินคุณภาพการศึกษาในภาพรวมที่พัฒนาขึ้นเมื่อเทียบกับปีที่ผ่านมา
4. คณะมนุษยศาสตร์และสังคมศาสตร์มีผลการดำเนินงานตามพันธกิจสำคัญประกอบด้วย ผลผลิตบัณฑิตสาขามนุษยศาสตร์และสังคมศาสตร์ให้มีความรู้ทางด้านทฤษฎีและปฏิบัติ มีคุณธรรม นำวิชาการไปพัฒนาท้องถิ่นให้เจริญก้าวหน้า ทำการวิจัยเพื่อพัฒนาการจัดการเรียนการสอน พัฒนาคณะ สถาบัน ท้องถิ่น สังคมและประเทศชาติ ให้บริการวิชาการแก่สังคม และทำนุบำรุงศิลปวัฒนธรรมความเป็นไทย และภูมิปัญญาท้องถิ่น

**ส่วนที่ 2**

**รายละเอียดโครงการและกิจกรรม**

การจัดทำแผนวิจัย คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ประจำปีงบประมาณ พ.ศ. 2565 ได้มีการกำหนดโครงการ และกิจกรรมให้สอดคล้องกับวัตถุประสงค์ของแผน เพื่อให้ลักษณะโครงการและกิจกรรมมีความเชื่อมโยง ตอบสนองต่อยุทธศาสตร์และตัวชี้วัดของแผนยุทธศาสตร์ของคณะมนุษย์ศาสตร์และสังคมศาสตร์ มหาวิทยาลัยราชภัฏนครราชสีมา ฉบับปรับปรุงเดือนกุมภาพันธ์ พ.ศ. 2565 โดยมีวัตถุประสงค์ของแผนและค่าเป้าหมาย ดังนี้

**2.1 ตัวชี้วัดและค่าเป้าหมาย**

ตามวัตถุประสงค์ของแผนวิจัย คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ประจำปีงบประมาณ พ.ศ. 2565 คาดกำหนดตัวชี้วัด ความสำเร็จและค่าเป้าหมายได้ จำนวน 4 ตัวชี้วัด ดังนี้

|  |  |  |  |
| --- | --- | --- | --- |
| **วัตถุประสงค์ของแผน** | **ตัวชี้วัด** | **เป้าหมาย** | **หน่วยนับ** |
| 1. เพื่อสร้างมูลค่าด้านวิจัยและนวัตกรรมที่นำไปใช้ประโยชน์ในเชิงพาณิชย์หรือจดทะเบียนทรัพย์สินทางปัญญา | 1. ร้อยละของผลงานวิจัยและนวัตกรรมที่นำไปใช้ประโยชน์ในเชิงพาณิชย์หรือจดทะเบียนทรัพย์สินทางปัญญา  2. ร้อยละของผลงานวิจัยที่ได้รับการตีพิมพ์เผยแพร่ในระดับชาติหรือนานาชาติ | 50  50 | ร้อยละ  ร้อยละ |

**2.2 โครงการ/กิจกรรม ตามแผนการใช้งบประมาณ ประจำปีงบประมาณ พ.ศ. 2564 คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา**

| **โครงการ/ กิจกรรม** | **วัตถุประสงค์โครงการ** | **กลุ่มเป้าหมาย** | **ตัวชี้วัด** | **เป้าหมายตัวชี้วัด** | **ระยะเวลา** | **งบประมาณ (บาท)** | **ผู้รับผิดชอบ** |
| --- | --- | --- | --- | --- | --- | --- | --- |
| 1. โครงการ งบส่งเสริมงานวิจัยบุคลากร |  | คณาจารย์คณะมนุษย์ศาสตร์และสังคมศาสตร์ | 1. จำนวนงานวิจัยและนวัตกรรมที่นำไปใช้ประโยชน์ในเชิงพาณิชย์หรือจดทะเบียนทรัพย์สินทางปัญญา | ร้อยละ 50 | 12 เดือน | 200,000 | รองคณบดีฝ่ายวิจัย |
| 2. โครงการส่งเสริมพัฒนาศักยภาพนักวิจัย |  | คณาจารย์คณะมนุษย์ศาสตร์และสังคมศาสตร์ | ร้อยละของผลงานวิจัยที่ได้รับการตีพิมพ์เผยแพร่ในระดับชาติหรือนานาชาติ |  | 2 เดือน | 25,000 | รองคณบดีฝ่ายวิจัย |
| **รวม 2 โครงการ** |  | | | | | **225,000** |  |

**ส่วนที่ 3**

**การติดตาม และประเมินผล**

การกำกับ ติดตามและประเมินผลแผนวิจัย คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ประจำปีงบประมาณ พ.ศ. 2564 เป็นกิจกรรมที่สำคัญที่มุ่งเปรียบเทียบผลการดำเนินงานกับเป้าหมาย ทั้งในเชิงปริมาณและเชิงคุณภาพ เพื่อเสนอให้ผู้รับผิดชอบ และผู้บริหารคณะมนุษยศาสตร์และสังคมศาสตร์ได้ทราบและพิจารณาเป็นระยะ

คณะมนุษยศาสตร์และสังคมศาสตร์ ได้กำหนดกลไกในการติดตามประเมินผล ตามแผนวิจัย คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ประจำปีงบประมาณ พ.ศ. 2564 เพื่อให้สามารถนำผลประเมินมาใช้ในการวางแผนการดำเนินงานในปีต่อไป

**3.1 วัตถุประสงค์ของการติดตามและประเมินผล**

* 1. เพื่อรวบรวมผลการปฏิบัติงานตามแผนวิจัย คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ที่กำหนดไว้โดยพิจารณาจากเงื่อนไข เวลาที่ควรปฏิบัติ และสัมฤทธิ์ผล ตามเป้าหมายเชิงปริมาณและเชิงคุณภาพของโครงการ หรือกิจกรรมต่าง ๆ
  2. เพื่อทราบปัญหา อุปสรรคของการดำเนินงานเป็นระยะ ๆ แล้วนำไปสู่การปรับปรุงแผนวิจัย ของคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา และโครงการ/กิจกรรม ในปีต่อไป
  3. เพื่อต้องการทราบผลสำเร็จโดยรวมของการปฏิบัติงานตามแผนวิจัย คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา แล้วนำไปใช้ประโยชน์ในการวิเคราะห์ แนวทางพัฒนาคณะมนุษยศาสตร์และสังคมศาสตร์ในด้านต่าง ๆ

**3.2 ขั้นตอนการติดตามและประเมินผล**

1. ประชุมวางแผนในรูปแบบคณะกรรมการ
2. ผู้รับผิดชอบดำเนินการ
3. ติดตามการดำเนินงานโดยคณะกรรมการ หรือผู้บริหารคณะ 2 ครั้ง ต่อปี
4. ประเมินความสำเร็จตามตัวชี้วัดของแผน
5. รายงานผล ประเมินต่อคณะกรรมการหรือผู้บริหารพิจารณา
6. ทบทวน/ปรับปรุงแผนวิจัย คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา

ตามวัตถุประสงค์ของแผนวิจัย คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ประจำปีงบประมาณ พ.ศ. 2565 คาดกำหนดตัวชี้วัด ความสำเร็จและค่าเป้าหมายได้ จำนวน 4 ตัวชี้วัด ดังนี้

|  |  |  |  |  |
| --- | --- | --- | --- | --- |
| **วัตถุประสงค์ของแผน** | **ตัวชี้วัด** | **เป้าหมาย** | **การดำเนินการ** | **ผลการดำเนินการ** |
| 1. เพื่อสร้างมูลค่าด้านวิจัยและนวัตกรรมที่นำไปใช้ประโยชน์ในเชิงพาณิชย์หรือจดทะเบียนทรัพย์สินทางปัญญา | 1. ร้อยละของผลงานวิจัยและนวัตกรรมที่นำไปใช้ประโยชน์ในเชิงพาณิชย์หรือจดทะเบียนทรัพย์สินทางปัญญา  2. ร้อยละของผลงานวิจัยที่ได้รับการตีพิมพ์เผยแพร่ในระดับชาติหรือนานาชาติ | ร้อยละ 50  ร้อยละ 50 | ร้อยละ  ร้อยละ | บรรลุเป้าหมาย  บรรลุเป้าหมาย |